**Pályázati felhívás módosítás**

* **pályázati felhívás módosítás -**

**a Nemzeti Fejlesztési Minisztérium által kiírt**

**„Otthon Melege Program”**

**-**

**„Társasházak energia-megtakarítást eredményező korszerűsítésének, felújításának támogatása” alprogram ZFR-TH/15 kódszámú pályázathoz szükséges önerő támogatására**

**2015**

A Nemzeti Fejlesztési Minisztérium közzétette az „Otthon Melege Program” ZFR-TH/15 kódszámú kiírásához tartozó pályázati útmutatót. Az ebben szereplő előírások alapján, szükségessé vált a Budapest XXI. kerület Csepel Önkormányzata által, a ZFR-TH/15 kódszámú pályázat önerő támogatásához kiírt felhívás módosítása annak érdekében, hogy az ez által kapható támogatás az állami pályázaton önerőként beszámítható legyen.

Ennek megfelelően Budapest XXI. Kerület Csepel Önkormányzata az általa meghirdetett **„**Otthon Melege Program” - „Társasházak energia-megtakarítást eredményező korszerűsítésének, felújításának támogatása” alprogram ZFR-TH/15 kódszámú pályázatához szükséges önerő kiegészítésére szóló pályázati kiírás **8./II./b,c; 9.;** valamint **11.** **pont**ját módosítja.

**Főbb változások:**

* **Az Önkormányzattal létrejövő „Támogatási szerződés” megkötésére már a központi pályázaton születő támogatói döntés után sor kerülhet (eddig erre csak az állami pályázathoz kapcsolódó „Támogatási szerződés” létrejötte után volt lehetőség).**
* **Az önkormányzati támogatás folyósítása a beruházás lezárását követően, az állam felé történő elszámolás benyújtása előtt történik (eddig erre csak az állami pályázat elszámolásának elfogadása után volt lehetőség).**

**A részletek megtalálhatók az aktuális „Pályázati felhívás”-ban (2015.03.16-ával módosított).**

**Minden szükséges dokumentum megtalálható a** [**www.csepel.hu**](http://www.csepel.hu) **oldalon a „Dokumentumtár” alatt.**

Budapest, 2015. március 16.

**Borbély Lénárd**

polgármester